रुपन्देही क्षेत्र नं. ५ क का नेपाली कांग्रेसका प्रदेश सभाका उम्मेदवार विष्णु पोखरेलले सुकुम्वासी समस्या समाधानका लागि आफ्नो उम्मेदवारी रहेको वताउनु भएको छ ।
उहाँले एमालेको जस्तो चकलेटी नारामा विश्वास नगर्न मतदातालाई अनुरोध गर्दै नेपाली कांग्रेसले विजय प्राप्त गरे सुकुम्वासी समस्या पहिलो प्राथमिकतामा साथमा समाधान गर्ने बाचा गर्नुभयो ।
विगतमा नेकपा एमालेले सुकुम्वासी समस्या समाधान गरिदिने भन्दै जनतासंग पैसा संकलन गरे बेवकुफ वनाएको आरोप लगाउँदै उहाँले नेपाली कांग्रेसले कुनै चकलेटी नारा नदिएरै सुकुम्वासीको समस्या समाधान गरिदिने उल्लेख गर्नुभयो ।
नेपाली कांग्रेस रुपन्देही क्षेत्र नं. ५ को भैरवघाटमा आयोजना भएको चुनावी सभालाई मंगलवार सम्वोधन गर्दै उम्मेदवार पोखरेलले अहिलेको चुनाव लोकतन्त्र राख्ने कि कम्युनिष्ट तानाशाही ल्याउने भन्ने वीचमा रहेको वताउँदै कम्युनिष्ट शासन आए यो अन्तिम चुनाव हुने दावी गर्नुभयो ।
यो चुनाव जनमत संग्रहजस्तै भएको वताउँदै उम्मेदवार पोखरेलले लोकतन्त्र रक्षाका लागि नेपाली कांग्रेसको रुख चिन्हमा मतदान गर्न आग्रह गर्नुभयो ।
प्रतिनिधि सभाका उम्मेदवार नेता भरत शाहको चर्चा गर्दै उहाँले विगतमा आफ्नो क्षेत्रमा धेरै बजेट लैजाने नेपालकै तीन नेताभित्र भरत शाह पनि रहेको र फेरी पनि यस क्षेत्रको विकासका लागि भरत शाहकै आवश्यकता रहेकोले रुख चिन्हमा मतदान गर्न समेत अनुरोध गर्नुभयो ।
नेपाली कांग्रेस रुद्रपुर संयोजक यमवहादुर क्षेत्रीको अध्यक्षतामा भएको कार्यक्रममा नेपाली कांग्रेसका नेता चन्द्रवहादुर श्रीस, नेपाली कांग्रेस क्षेत्रीय सचिव चन्द्रवहादुर थापा र मोतिवहादुर थापाले बोल्दै भैरवघाटमा वन्दै गरेको पुल कांग्रेसका नेता भरत शाहको पहलमा आएको वताउँदै कञ्चन बाँध समेत शाहकै पहलमा निर्माण भैरहेकोले उहाँ विकास प्रेमी नेता भएको वताए ।
यसैगरी उम्मेदवार पोखरेलले मंगलवार नै सैनामैनाको वार्ड नं. १० स्थित भाटाचौरमा आयोजित चुनावी सभालाई सम्वोधन गर्नुभएको थियो ।
उता नेपाली कांग्रेस प्रचार प्रसार समितिले गैडहवा गाउँपालिकामा चुनाव प्रचार प्रुसार समिति गठन गरेको छ । साविक सूर्यपुरा गाविसका सभापति सत्यनारायण पथिकको सभापतित्व र क्षेत्रीय चुनाव परिचालन समितिका संयोजक रणवहादुर खनालको प्रमुख आतिथ्यतामा सम्पन्न वैठकले विभिन्न निर्वाचन परिचालन समिति गठन गरेको छ ।
यसैगरी नेपाली कांग्रेसले रुपन्देही क्षेत्र नं. ५ का विभिन्न स्थानमा घरदैलो र चुनावी आमसभाका कार्यक्रमलाई तीव्रता दिएको छ ।
रुपन्देहीमा मतगणना शुरु भए लगत्तै रुपन्देही २ प्रतिनिधि सभाको प्रारम्भिक मत परिणाम सार्बजनिक भएको छ ।
यहां प्रतिनिधिसभा अन्तर्गत एमालेका उम्मेदवार बिष्णु पौडेलले अग्रता लिएका छन् । पौडेलले १७२६ मत पाउदा नेपाली कांग्रेसका निकट प्रतिस्पर्धी युवराज गिरीले ७२४ मत पाएका छन्।
सघीय समाजबादी फोरमकी किरण गुप्ताले ५ मत पाएकी छन् ।नया शक्तिका मनिकर कार्की २६ मत पाएका छन् । पौडेल र गिरीबीचको मतअन्तर १ हजार २ मत रहेको छ ।
प्रदेशसभा रुपन्देही २ [ख] मा एमालेका भोज प्रसाद श्रेष्ठको ७३१ र कांग्रेसका महेशमान सिंहको ३७२ मत पाएका छन् ।प्रदेशसभा रुपन्देही २ [क] मा एमालेका लिला गिरिले ७५६ र कांग्रेसका काजिमान श्रेष्ठले ३०९ मत पाएका छन् ।
रुपन्देही क्षेत्र न ३ मा प्रदेश सभा १ तर्फ बाम गठबन्धनको ४७२ ,कांग्रेसको ४५० मत छ । प्रदेश सभा २ मा एमाले ५८३ ,कांग्रेसको ५४० र संघीय समाजबादी फोरमको ८० मत छ ।